ตลาดหุ้นสหรัฐปิดลบ
ดัชนีดาวโจนส์ ปรับตัวลง 26.41 จุด ที่ 12,393.45 จุด จากความวิตกกังวลเกี่ยวกับภาวะชะลอตัวของเศรษฐกิจสหรัฐ
1 มิ.ย. 2555

ดัชนีดาวโจนส์ ปรับตัวลง 26.41 จุด ที่ 12,393.45 จุด จากความวิตกกังวลเกี่ยวกับภาวะชะลอตัวของเศรษฐกิจสหรัฐ 
ดัชนีดาวโจนส์ ตลาดหุ้นนิวยอร์กปิดปรับตัวลงเมื่อคืนนี้ (31 พ.ค.) เนื่องจากความวิตกกังวลเกี่ยวกับภาวะชะลอตัวของเศรษฐกิจสหรัฐ และจำนวนคนว่างงานภายในประเทศที่ปรับตัวสูงขึ้น นอกจากนี้ ตลาดยังคงได้รับแรงกดดันจากความวิตกกังวลเกี่ยวกับวิกฤตหนี้ยุโรป            ดัชนีเฉลี่ยอุตสาหกรรมดาวโจนส์ปรับตัวลง 26.41 จุด หรือ 0.21% ปิดที่ 12,393.45 จุด ดัชนี S&amp;P 500 ลดลง 2.99 จุด หรือ 0.23% ปิดที่ 1,310.33 จุด และดัชนี Nasdaq ปรับตัวลง 10.02 จุด หรือ 0.35% ปิดที่ 2,827.34 จุด 
ขณะที่สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้หลังจากสหรัฐเปิดเผยข้อมูลเศรษฐกิจที่อ่อนแอ และสต็อกน้ำมันดิบที่พุ่งขึ้นแตะระดับสูงสุดในรอบ 22 ปี        สัญญาน้ำมันดิบ WTI ส่งมอบเดือนมิ.ย.ร่วงลง 1.29 ดอลลาร์ หรือ 1.47% ปิดที่ 86.53 ดอลลาร์/บาร์เรล
สัญญาทองคำตลาดนิวยอร์กปิดปรับตัวลงเนื่องจากข้อมูลเศรษฐกิจที่อ่อนแอของสหรัฐได้ฉุดสัญญาสินค้าโภคภัณฑ์ รวมถึงทองคำ ปรับตัวลงอย่างถ้วนหน้า